SCB ยัน! พบโพสต์ขายข้อมูลบน “เว็บไซต์มืด” ไม่ใช่ของธนาคาร ย้ำมาตรการป้องกันเยี่ยม
SCB แจง กรณีแฮกเกอร์โพสต์ขายข้อมูลธนาคารลง “เว็บไซต์มืด” ไม่เป็นความจริง ซึ่งไม่มีข้อมูลใดๆ เกี่ยวข้องกับธุรกรรมทางการเงินของลูกค้าธนาคาร รวมถึงไม่ปรากฏช่องโหว่ที่จะนำมาซึ่งการรั่วไหลของข้อมูลธนาคารได้ 
21 ต.ค. 2564

ผู้สื่อข่าวรายงานว่า ตามที่ได้มีการโพสต์ในโซเชียลมีเดีย เรื่องการประกาศขายข้อมูล ธนาคารไทยพาณิชย์ จำกัด (มหาชน) หรือ SCB บนเว็บไซต์แห่งหนึ่งนั้น โดยทาง SCB ได้รับทราบเหตุการณ์ดังกล่าวตั้งแต่เมื่อวันที่ 19 ตุลาคม 2564 ที่ผ่านมา โดยตรวจพบการโพสต์ขายข้อมูลที่ระบุว่าเป็นของ SCB ในเว็บไซต์มืด (Dark Website) แห่งหนึ่ง จนทำให้ทางธนาคารได้ทำการตรวจสอบข้อมูลดังกล่าวแล้ว พบว่า ข้อมูลที่ประกาศขายไม่ใช่ข้อมูลของธนาคาร โดยไม่มีข้อมูลใดๆ เกี่ยวข้องกับธุรกรรมทางการเงินของลูกค้าธนาคาร รวมถึงไม่ปรากฏช่องโหว่ที่จะนำมาซึ่งการรั่วไหลของข้อมูลธนาคารได้
สำหรับกรณีที่เกิดขึ้นครั้งนี้ ไม่มีผลกระทบต่อลูกค้าและไม่มีความเสียหายทางการเงินแต่อย่างใด พร้อมกันนี้ธนาคารได้แจ้งความดำเนินคดีแก่ผู้โพสต์ขายข้อมูลในเว็บมืดดังกล่าวแล้ว
ทั้งนี้ทางธนาคาร SCB ขอยืนยันว่า มีมาตรการรักษาความปลอดภัยและคุ้มครองข้อมูลส่วนบุคคลของลูกค้าขั้นสูงสุด หากมีข้อสงสัยสามารถสอบถามเพิ่มเติมได้ที่ SCBcall center หมายเลขโทรศัพท์ 02-777-7777 หรือสามารถติดตามข่าวสารจากเว็บไซต์ www.scb.co.thช่องทางเฟซบุ๊กSCBThailand และช่องทางทวิตเตอร์ scb_thailand
